Michael Dummett
Store norske leksikon,Religion og filosofi,Filosofiens fagdisipliner,Språkfilosofi
Michael Dummett var en britisk filosof. Han var tilknyttet Oxford siden 1962 og professor emeritus fra 1992. Dummett er grunnleggeren av den moderne antirealistiske meningsteori, der en setnings mening sies å bestå i dens hevdelsesbetingelser.
Standpunktet er en generalisering av intuisjonistisk logikk. En viktig konsekvens av Dummetts meningsteori er at bivalensprinsippet ikke lenger gjelder. Dersom en setnings sannhetsverdi ikke kan avgjøres («det vil en gang bli bygget et hus her») så har vi ikke noe grunnlag for å si at den er enten sann eller falsk. Vi har dermed heller ikke noe grunnlag for å tilskrive setningen mening.Blant Dummetts viktigste arbeider bør nevnes Philosophy of Language (1973), Elements of Intuitionism (1977) og Truth and other Enigmas (1978). Les mer i Store norske leksikon språkfilosofi mening Eksterne lenker Nekrolog over Michael Dummett i the Guardian  Venner og kollegaer minnes Dummett i New York Times  Samtale mellom Michael Dummett og Donald Davidson om sannhet og mening på Youtube